Sklypų, esančių Ignalinos r. sav., Dūkšte, Partizanų g. 14 ir Ignalinos r. sav., Dūkšto sen., Kaniūkų k., Partizanų g. 20 teritorijų sutvarkymas

TECHNINĖ SPECIFIKACIJA

Reikalinga nugriauti statinius ir sutvarkyti teritorijas (tvarkomos teritorijos schema pridedama), esančias Ignalinos r. sav., Dūkšte, Partizanų g. 14 irIgnalinos r. sav., Dūkšto sen., Kaniūkų k., Partizanų g. 20. Statiniai yra begriūvantys ar visai sugriuvę, kelia grėsmę žmonėms bei aplinkai. 
1. Paslaugų teikėjas savo iniciatyva apžiūri griaunamus ir likviduojamus objektus vietoje, susipažįsta su darbų vykdymo sąlygomis, įvertina savo galimybes, riziką, visas galimas išlaidas svarbias ruošiant pasiūlymą, rengiant griaunamų statinių ir teritorijos sutvarkymo planą, vykdant rangos darbus.
2. Parengtą griaunamų statinių ir teritorijos sutvarkymo planą suderina su atsakingomis institucijomis (jeigu būtina) bei gauna statinių griovimui ir teritorijos sutvarkymo planui leidžiančius dokumentus (jei reikalinga). Galutinė statinių ir teritorijos sutvarkymo plano redakcija privalo būti suderinta su užsakovu.
3.  Darbus privalu vykdyti vadovaujantis Lietuvos Respublikos Statybos įstatymo 6 str. 4 dalimi: sklypas tvarkomas taip, kad tvarkymo metu ir jį naudojant trečiųjų asmenų gyvenimo ir veiklos sąlygos, kurias jie turėjo iki tvarkybos pradžios, nebūtų pažeistos ar pablogintos, nepažeisti teisiniai interesai.
4. Apie numatomą objektų likvidavimo darbų pradžią Ignalinos rajono savivaldybės administracija turi būti informuota prieš 2 darbo dienas. Jeigu iš anksto nebus tinkamai pranešta, paslaugų teikėjas neturi teisės vykdyti objektų likvidavimo darbų.
5. Prieš  atliekant esamų statinių griovimo darbus, visi statiniai turi būti atjungti nuo išorinių inžinerinių orinių ir požeminių tinklų, jeigu jie yra įrengti. Tuo tikslu turi būti atlikti visi reikalingi suderinimai ir gauti reikalingi leidimai.
6. Esamų  statinių griovimas pradedamas vykdyti tik raštu supažindinus visus dirbančiuosius su saugumo technikos reikalavimais statinių griovimo darbuose. Griaunamų  statinių teritorija turi būti aptverta, pakabinti įspėjantys ženklai.
7. Darbai turi būti vykdomi vadovaujantis LR Aplinkos  Apsaugos Ministro 2006 m. gruodžio 29 d. įsakymu Nr. D1-637 patvirtintomis ,,Statybinių atliekų tvarkymo taisyklėmis“. Esamų statinių ir griovimo metu statybvietėje turi būti pildomas pirminės atliekų apskaitos žurnalas.
8. Statiniai turi būti nugriauti ir statybvietė sutvarkyta, t. y. išardytos visos statinių konstrukcijos (tarp jų ir požeminės konstrukcijos bei pamatai), pašalintos statybinės medžiagos bei atliekos, susidariusios griovimo metu arba buvusios objekte prieš griovimą. Tvarkoma teritorija apima ne tik buvusį užstatytą plotą, bet ir užterštą atliekomis teritoriją šalia statinių, taip pat darbų vykdymo metu įrengtus laikinus kelius, mechanizmų ir medžiagų saugojimo aikšteles, atliekų tvarkymo aikšteles.
9. Griovimo darbų vykdymo metu susidariusias kitas pavojingas ir nepavojingas statybines atliekas iš tvarkomos teritorijos Rangovas išveža savo jėgomis, naudojant Rangovui priklausančius mechanizmus ir pakuotes (tarą) atliekoms. Rangovas pats, arba per atliekų vežėją, savo lėšomis, perduoda susidariusias atliekas jas apdorojančiai įmonei ir pateikia Užsakovui atliekų apdorojimą patvirtinančius dokumentus (pažymą apie galutinį atliekų apdorojimą, arba kitą patvirtinantį dokumentą). Atliekų apdorojimą patvirtinančiuose dokumentuose turi būti nurodytos perduotų atliekų rūšys, atliekų kodai ir svoris, atliekų perdavimo data, dokumentai turi būti patvirtinti atliekas apdorojančios įmonės atsakingo asmens. Duomenys apie statybinių atliekų išvežimą turi būti fiksuojami statybos darbų žurnale (jei reikalinga). Paslaugų teikėjas Ignalinos rajono savivaldybės administracijai turės pateikti pažymas apie statybinio laužo arba asbesto gaminių pridavimą.
10. Išardžius visas konstrukcijas, iškeltas gruntas turi būti paskleidžiamas ir išlyginamas-planiruojamas atsižvelgiant į esamą reljefą. Paslaugų teikėjas prieš vykdydamas darbus turi pats įsivertinti ar bus reikalingas papildomas gruntas reljefo lyginimo darbams. Jei gruntas bus reikalingas, jo kainą ir atvežimo kaštus turi įsivertinti pasiūlyme. Nugriautų statinių vietoje, gruntas turi būti sutankinamas ir išlyginamas neturi būti duobių ar kalvų. Gruntą išvežti iš darbų aikštelės draudžiama. Papildomo grunto užvežimas reikalingas (turi būti numatomas) jei išplaniruotoje griovimo darbų aikštelėje, dėl išvežto pamatų tūrio, sutankinto grunto paviršius giliausioje vietoje atsidurs 0,3 m žemiau, nei šalia esantis, nejudinto grunto paviršius.
11. Po statinių nugriovimo, atliekų sutvarkymo ir statybinių medžiagų išgabenimo kartu su Ignalinos rajono savivaldybės administracija surašomas statinių nugriovimo aktas.
12. Statinių likvidavimo ir teritorijos tvarkymo darbai turi būti organizuojami tokiais būdais, kad nebūtų pažeidžiami trečiųjų asmenų interesai.
13. Atlikus visų statinių griovimo ir utilizavimo darbus, nurodytoje teritorijoje kertami visi krūmai ir menkaverčiai želdiniai, išskyrus saugotinus želdinius (20 cm ir didesnio skersmens, 1,30 cm aukšlyje).
14. Visi nukirsti krūmai, menkaverčiai želdynai, šakos ir kita sumedėjusi augmenija turi būti pašalinta iš tvarkomos teritorijos.
15. Atlikus želdinių kirtimo darbus, sklypo teritorijoje atliekamas giluminis frezavimas, siekiant panaikinti likusius kelmus ir krūmų šaknis. Frezavimo darbų metu išverstos šiukšlės ar lauko rieduliai didesni kaip (30 cm skersmens) taip pat turi būti sutvarkyti ir pašalinti iš tvarkomos teritorijos.
16. Sklypų teritorijos paliniuojamos buldozeriu, pagal esamą teritorijos reljefą.
17. Teritorijoje esantis tvenkinys turi būti išvalytas ir aptvertas segmentine (nežemesnė nei 1,5 m.) aukščio tvora su įrengtais (1 m.) pločio vieneriais varteliais, tvoros ir jos elementų spalva žalia.
18. Atlikus darbus patikslinti Partizanų g. 14, Dūkšte, Ignalinos r. sav., ir Partizanų g. 20. Dūkšto sen., Kaniūkų k. Ignalinos r. sav., kadastrinių matavimų planus ir pastatų nekilnojamojo turto bylas (planai ir bylos turi būti su ,,Registrų centro“ patikra).






























                                                                                             Techninės specifikacijos priedas Nr. 1

TVARKOMOS TERITORIJOS SCHEMA

